Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1086

1. BEVEZETÉS 1.1. A SZABÁLYZAT CÉLJA 1.001. Jelen Szabályzat célja az atomerõmûvek üzembe helyezésének, üzemeltetésének, az üzemeltetõ által végzett, illetve végeztetett karbantartásának, átalakításának és felülvizsgálatának végrehajtására, valamint a baleset elhárítási tevékenységre vonatkozó nukleáris biztonsági alapkövetelmények rögzítése. 1.002. Jelen Szabályzatban foglalt követelmények teljesítéséhez az OAH fõigazgatója által kiadott útmutatók nyújtanak segítséget. 1.2. A SZABÁLYZAT HATÁLYA 1.003. Jelen Szabályzat követelményei érvényesek a Magyar Köztársaság területén mûködõ valamennyi atomerõmûre és azok biztonsági rendszereire, rendszerelemeire, beleértve mind a hazai elõállítású, mind az importból származó rendszereket, rendszerelemeket. 1.004. Jelen Szabályzat követelményeit be kell tartani mindazon tevékenységek elõkészítése, irányítása, végrehajtása, felülvizsgálata és értékelése során, melyek a létesítmény üzemeltetésének nukleáris biztonságára befolyással lehetnek.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes